The Centurion » Blog Archive » Water in die tuin
Home » House & Garden
Huidiglik is daar 'n groot verskeidenheid waterfokusse op die mark. Van muurfontein tot groot formele spuitfonteine, selfs waterfokusse in "kit" vorm met maklike aanwysings om dit te installeer.
Dit is belangrik om die oppervlakte, spasie en styl in ag te neem wanneer daar op 'n waterfokus besluit word.
'n Belangrike oorweging is ook plasing en waar die naaste kragpunt is. Veiligheid behoort ook 'n oorweging te wees veral waar daar klein kindertjies is of as dit in 'n publieke area is.
'n ou Voëlbak, koperbak, houtvaatjie of trog met waterplante en 'n vissie of twee, kan 'n treffende waterfokus wees. Gebruik jou verbeelding!
'n Ou pot kan afgeskuur, geseël en buite om geverf word en 'n pompie kan geinstalleer word vir 'n pragtige potfontein.
Pompe is relatief goedkoop en een-voudig om te installer. Gesels met 'n kundige by jou naaste kwekery of harde-ware winkel oor die
keuse en sterkte van die pomp.
Waterplante kan in drie groepe verdeel word. Plante wat in die water groei, plante wat waterliewend is en naby water groei, en dan die marginale plante wat beide in en buite die water groei, bv die Louisiana Irisse.
Al om die twee jaar moet 'n mens die watertuin herbeplan. Die plante verdruk mekaar en party moet verdeel word. Verwyder die plante en maak die houer of dam skoon. Sny dooie takkies en blare af en herplant die plante in skoon houers Tuinbeligting saans, omskep die tuin in 'n betowerende wêreld van lig en skadu. Moenie vergeet om die waterfokus te verlig nie!
Plante en water absorbeer en weerkaats wit lig beter as gekleurde lig. Die subtiele gebruik van lig om hoekies in die tuin en fokuspunte te verlig sal skoon, professionele resultate lewer.
Gedruende die wintermaande wanneer dit nie reën nie, is die ideale tyd vir die bou of installering van 'n spesiale waterfokus. Vir meer inligting oor waterfokusse, verskaffers en geskikte waterplante, kontak my per e-pos : ronelck@telkomsa.net of skakel 082 948 2139